**МЕСЕЧЕН ИНФОРМАЦИОНЕН БЮЛЕТИН ЗА ДЕЛА С ОБЩЕСТВЕН ИНТЕРЕС**

**05.11.2020 г.**

**НОХД № 2431/2020 г. – 11.00 часа –разпоредително заседание**

Подсъдимият по делото е привлечен към наказателна отговорност за извършено от него престъпление по чл.346, ал.2, т.1, предложение второ и т.3 във връзка с чл.346, ал.1 от НК.

Повдигнатото обвинение е за това, че на 19.01.2020 г. в с. Кортен, община Нова Загора, противозаконно отнел чуждо моторно превозно средство – лек автомобил, от владението на собственика му, без негово съгласие, с намерение да го ползва, като превозното средство е било изоставено без надзор в гр. Стара Загора и отнемането е било извършено чрез използване на техническо средство – контактен ключ за автомобила.

**НОХД № 3138/2018 г. – 15.00 часа**

Спрямо подсъдимия по делото е повдигнато обвинение за това, че на 27.03.2018 год. в гр.Стара Загора управлявал лек автомобил, след употреба на наркотично вещество – амфетамин, установено с техническо средство „Дрегер Дръг тест 5000” – престъпление по чл.343б, ал.3 от НК.

**06.11.2020 г.**

**НОХД № 831/2020 г. – 10.45 часа**

Подсъдимият по делото е привлечен към наказателна отговорност за извършено от него престъпление по чл.343, ал.3, б.„а“, предложение второ във връзка с ал.1, б.„б“, предложение второ във връзка с чл.342, ал.1 от НК.

Повдигнатото обвинение е за това, че на 25.02.2018 г. по ул.“Хан Аспарух“ в град Стара Загора, при управление на лек автомобил е нарушил чл.50, ал.1, чл.36, ал.1от ЗДвП и чл.46, ал.2 от ППЗДвП, като не спазил пътен знак „Спри! Пропусни движещите се по пътя с предимство“ и е предприел завиване на ляво от лента, предназначена за завиване на дясно, вследствие на което е настъпило пътно-транспортно произшествие и с деянието си по непредпазливост е причинил средни телесни повреди на двама мъже.

**НОХД № 1983/2020 г. – 10.00 часа – разпоредително заседание**

Спрямо подсъдимия по делото е повдигнато обвинение за това, че на 11.01.2020 г., в гр. Стара Загора, в магазин, отнел чужди движими вещи – хранителни продукти, с намерение противозаконно да ги присвои, като бил заварен на мястото на престъплението, употребил сила (блъснал и съборил служителката, пазещата изхода на магазина), за да запази владението върху вече откраднатите от него вещи – престъпление по чл.198, ал.3 във връзка с ал.1 от НК.

**10.11.2020 г.**

**НОХД № 2673/2020 г. – 11.00 часа – разпоредително заседание**

Повдигнатото спрямо подсъдимия обвинение е за това, че на 07.02.2020 г. в град Стара Загора, в помещение на партерен етаж от къща, използвано като търговски обект, като физическо лице, без съгласието на притежателите на изключителните права на марките „NIKE”, „ADIDAS”, “Philipp Plein”, “DSQUARED”, „TOMMY HILFIGER“, „GUCCI”, “DIESEL“, „Calvin Klein”, „LACOSTE” , „DOLCE & GABBANA”, „BALENCIAGA“, „ARMANI”, използвал в търговската си дейност марки, обекти на тези изключителни права, като предлагал за продажба стоки – дрехи и обувки с изписани на тях надписи и поставено лого на марките, всичко на обща стойност 18 416,63 лева – престъпление по чл.172б, ал.1 от НК.

**11.11.2020 г.**

**НОХД № 2559/2020 г. – 09.40 часа – разпоредително заседание**

 Спрямо подсъдимия е повдигнато обвинение за извършено престъпление по чл.343б, ал.1 от НК за това, че на 01.08.2020 г. в гр.Стара Загора управлявал лек автомобил с концентрация на алкохол в кръвта си над 1,2 на хиляда, в частност 2,33 на хиляда, установено по надлежния ред с техническо средство „Алкотeст Дрегер 7510“.

**НОХД № 2466/2020 г. -10.00 – разпоредително заседание**

Повдигнатото спрямо подсъдимия обвинение е за това, че на 16.09.2019 г. в гр.Стара Загора извършил непристойни действия, грубо нарушаващи обществения ред и изразяващи явно неуважение към обществото, а именно, без причина, счупил стъкло на лек автомобил, собственост на лекар, на публично място - паркинг на болница, като деянието представлява опасен рецидив – престъпление по чл.325, ал.5 във връзка с ал.1 във връзка с чл.29, ал.1, б.„а“ и б.„б“ от НК.

**НОХД № 2684/2020 г. – 10.20 часа**

Подсъдимата по делото е привлечена към наказателна отговорност за извършено от нея престъпление по чл.168, ал.1 от НК.

Повдигнатото й обвинение е за това, че на 26.05.2019 г. в гр.Стара Загора, при провеждане на изборите за членове на Европейския парламент от Република България, е упражнила избирателно право, като е гласувала в секционна избирателна комисия на Община град Стара Загора, без да е имала това право по закон - съгласно изискванията на чл. 350, ал.1 и ал.2 от Изборния кодекс, а именно не е български гражданин и не е гражданин на друга държава членка на Европейския съюз

**НОХД № 357/2020 г. – 14.00 часа**

Спрямо подсъдимия е повдигнато обвинение за това, че на 29.10.2019 г. в гр. Стара Загора, без надлежно разрешително, държал високорискови наркотични вещества - метамфетамин и кокаин, всички наркотични вещества на обща стойност 186,90 лева – престъпление по чл.354а, ал.З, т.1 от НК.

Мъжът е с мярка за неотклонение „Задържане под стража“.

**12.11.2020 г.**

**НОХД № 2493/2020 г. – 10.00 часа – разпоредително заседание**

Повдигнатото на подсъдимия обвинение е за това, че на 22.11.2019 г. в гр.Стара Загора при управление лек автомобил нарушил чл.116 и чл.119, ал.1 от Закона за движението по пътищата и по непредпазливост причинил на 3-годишно момче средна телесна повреда, като деянието е извършено на пешеходна пътека – престъпление по чл.343, ал.3, б.„а“, предложение първо във връзка с чл.343, ал.1, б. „б“, предложение второ във връзка с чл.342, ал.1, предложение трето от НК.

**НОХД № 2689/2020 г. – 10.40 часа – разпоредително заседание**

Подсъдимият по делото е привлечен към наказателна отговорност за това, че на 03.05.2020 г. в гр. Стара Загора управлявал лек автомобил след употреба на наркотични вещества – амфетамин и метамфетамин, установено с протокол за токсикохимична експертиза **–** престъпление по чл.343б, ал.3 от НК.

**17.11.2020 г.**

**НОХД № 306/2020 г. – 14.00 часа**

Спрямо подсъдимия са повдигнати две обвинения, а именно, че:

на 22.08.2018 г. в гр. Стара Загора е извършил непристойни действия, грубо нарушаващи обществения ред и изразяващи явно неуважение към обществото - на публично място отправил обидни реплики към жена, на която нанесъл удари с юмруци по тила и ухото, нанесъл удари с юмрук по лицето, душил и съборил на земята, ритал по тялото и главата мъж и хвърлил на земята мобилния му телефон, като по своето съдържание деянието се отличава с изключителна дързост – престъпление по чл.325, ал.2 вр. ал.1 от НК;

на 22.08.2018 г. в гр. Стара Загора е повредил противозаконно чужда движима вещ - мобилен телефон, собственост на пострадалия – престъпление по чл. 216, ал.1 от НК.

**19.11.2020 г.**

**НОХД № 3066/2018 г. – 10.50 часа**

Спрямо подсъдимата по делото са повдигнати две обвинения, а именно за това, че:

на 23.08.2018 год. в гр.Стара Загора извършила непристойни действия грубо нарушаващи обществения ред и изразяващи явно неуважение към обществото, изразяващи се в плюене и отправяне на обиди и псувни към медицински персонал на спешно приемно отделение при УМБАЛ „Проф. д-р Стоян Киркович“ – престъпление по чл.325, ал.1 от НК;

на 23.08.2018 год. в гр.Стара Загора причинила лека телесна повреда на медицинска сестра при УМБАЛ „Проф. д-р Стоян Киркович“, с което е причинено страдание без разстройство на здравето при изпълнение на службата й – престъпление по чл.131, ал.2, предложение 13, т.4, вр. с чл.130, ал.2 от НК.

**23.11.2020 г.**

**НОХД № 2731/2020 г. – 09.40 часа – разпоредително заседание**

Спрямо подсъдимия по делото е повдигнато обвинение за това, че вечерта на 31.08./01.09.2020г. в гр.Стара Загора, чрез използване на технически средства – 1 брой самоделно направен гаечен ключ, отнел чужда движима вещ – 1 брой меден радиатор за локомотив на стойност 568,58 лева, собственост на БДЖ – „Товарни превози“ ЕООД, , без съгласието на представляващия търговското дружество, с намерение противозаконно да я присвои, като кражбата представлява опасен рецидив – престъпление по чл.196, ал.1, т.2 във връзка с чл.195, ал.1, т.4, предложение второ във връзка с чл.194, ал.1 във връзка с чл.29 ал.1 б.“а“ от НК.

Подсъдимият е с постоянна мярка за неотклонение „Задържане под стража“.

**НОХД № 1861/2020 г. – 10.30 часа – разпоредително заседание**

Спрямо подсъдимия е повдигнато обвинение за това, че на 18.10.2019 г. в гр.Стара Загора отнел чужди движили вещи - мъжки портфейл, ведно с намиращата се в него парична сума в размер на 120 лева, всичко на обща стойност 144,00 лева, от владението на собственика им, с намерение противозаконно да ги присвои, като е употребена за това сила – престъпление по чл.198, ал.1 от НК.

Подсъдимият е с постоянна мярка за неотклонение „Задържане под стража“.

***ЗАБЕЛЕЖКА: Посочените дела предстои да се разгледат от съдебните състави и към настоящия момент се касае само за обвинения към подсъдимите. Съгласно чл.16 от НПК обвиняемият се смята за НЕВИНЕН до установяване на противното с влязла в сила присъда.***